Antanas Lapukas

Antanas Lapukas (1951 m. rugsėjo 24 d. Šiauliai – 1997 m. kovo 4 d. Plungė) – pedagogas, chemijos mokytojas ekspertas, Lietuvos ir Plungės rajono politinis bei visuomenės veikėjas.

 Biografija 
Baigęs Šiaulių 10-ąją vidurinę mokyklą, įstojo į Vilniaus pedagoginio instituto gamtos – geografijos specialybę. Studijų metais garsėjo visapusiais pomėgiais ir talentais, mėgo literatūrą, muziką, meną, kūrė eilėraščius.

Įgijęs chemijos mokytojo specialybę, paskirtas į Plungės III vidurinę, ruošė moksleivius olimpiadoms, jo auklėtiniai laimėjo ne tik respublikinėse, bet ir tarptautinėse chemikų olimpiadose. Chemiko specialybę pasirinko 15 jo buvusių mokinių, kai kurie dirba mokslinį darbą. Už didelius pasiekimus 1993 m. jam suteikta mokytojo eksperto kvalifikacija. 1993–1996 m. jis rengė naujus chemijos vadovėlius Lietuvos mokytojams.Plungės rajono Garbės piliečiai 

Nuo 1988 m. įsitraukė į Lietuvos Persitvarkymo Sąjūdžio veiklą, 1989 m. Sąjūdžio Plungės rajono tarybos pirmininkas, nuo 1993 m. spalio 13 d. Tėvynės sąjungos (Lietuvos konservatoriai) narys, Plungės skyriaus pirmininkas. 1990-1995 m. Plungės rajono tarybos deputatas, 1995–1997 m. Plungės rajono savivaldybės tarybos narys, Plungės rajono savivaldybės meras.

Žmona Elvyra Valerija, duktė Monika.

 Įvertinimas 
 1999 m. sausio 8 d. apdovanotas Sausio 13-osios atminimo medaliu (po mirties);
 2001 m. liepos 13 d. suteiktas Plungės miesto garbės piliečio vardas.

 Šaltiniai 

Kategorija:Plungės merai
Kategorija:Plungės garbės piliečiai
Kategorija:Lietuvos mokytojai ekspertai